Jeg kunne for nogle dage siden læse Søren Espersen (DF) skrive følgende på sin blog på jp.dk under overskriften ’Hvad pokker laver 16.943 somaliere egentlig i Danmark’:

»Dette slog mig lige pludselig i morges, da jeg i Jyllands-Posten læste en historie om noget systematisk skatteunddragelse, som en gruppe af somaliere havde iværksat: Hvad pokker laver 16.943 somaliere egentlig i Danmark …?« (JP 27.5.12, 9.42).

DOKUMENTATION ( eksternt link)



Hvad bilder du dig egentlig ind, Søren Espersen? Jeg kræver en undskyldning, for du kender mig ikke!



Hvis du kendte mig, ville du vide følgende: Mit navn er Abdulqadir Bashir Hussein. Jeg er 24 år og oprindelig fra Somalia. Jeg kom til Danmark sammen med mine forældre i 1992 som flygtning. Det vil sige, at jeg praktisk talt intet husker fra Somalia. Min verden har sit udgangspunkt i mit hjemland; Danmark.